Exqrch/javanese-Komodo-pixelgpt huggingface dataset:
Saéngga reca Dwarapala kang dianggep dadi lawang gerbang Singosari bisa dadi panggambaran tokoh panjaga lawang gerbang sisih kulon Siva ya iku Kala lan Amungkala
Reca Dwarapala digawé saka watu monolitik kang dhuwuré 3,70 m
Miturut panlitèn saka BP3 Trowulan, reca Dwarapala duwé ukuran gedhé, ngadeg nganggo sikil siji maju sajangkah
Yèn sakliwatan, reca loro kang dadi panjaga lawang gerbang iku kaya padha, saéngga diarani raseksa kembar
Nanging tata tangan kang mbédakaké
Reca Dwarapala kang manggon ana ing sisih kidul, tangan kiwa manggon ing nduwuré dhengkul kiwa
Tangan tengené nyekeli gada kang ditelungkupaké mara mengisor
Reca Dwarapala kang manggon ana ing sisih lor, tangan kiwa nyekeli gada kang ditelungkupaké, tangan tengen kaya "ngèlingaké" kanthi driji tengah diacungké mara mendhuwur, kang telu liyané dirapetaké ing dlamakan
Atribut kang dianggo déning reca loro iku kaya seram lan atos
Sirahé nganggo iket kang dihias nganggo cumplung-tengkorakan
Talingané nganggo anting wujud cumplung kang duwé jeneng Kapala Kundala
Hiasan bahu diarani Sarpa Keyura ya iku kelat bahu kang awujud ula
Hiasan gelang diarani Bhujangga Valaya, wujudé uga kaya ula
Hiasan tali bahu kang mengisor mara weteng diarani Yajnopavita ya iku tali kasta kang wujud ula gedhé
Ing ndhuwur wetengé nganggo sabuk kang diarani Udarabandha
Ing guluné nganggo kalung saka cumplung kang diarani Kapala Hara
Ing sikilé uga nganggo gelang saka ula, gelang iku diarani Bhujangga Nupura
Loro reca iku nggawa gada awujud Wajra
Wajra ya iku lambang gludhug kang duwé kakuwatan gedhé.
Yèn dideleng, wangun gada saka raseksa ana bédané
Ing ngisoré reca raseksa nganggo kain sarung motif cumplung
Akèh rerenggan-rerenggan motif cumplung kang dadi atribut-atribut reca Dwarapala kang dadi ciri langgam utawa gaya kasenian jaman karajan Singhasari kang dhedhasar agama Siva Buda aliran Tantra
Reco loro iku manggon ana ing sakiwa tengené dalan désa Candirenggo.
Rantebua, Toraja Lor Rantebua iku kacamatan ing Kabupatèn Toraja Lor, Provinsi Sulawesi Kidul, Indonésia
Nanggala, Toraja Lor Nanggala iku kacamatan ing Kabupatèn Toraja Lor, Provinsi Sulawesi Kidul, Indonésia
Kesu, Toraja Lor Kesu iku kacamatan ing Kabupatèn Toraja Lor, Provinsi Sulawesi Kidul, Indonésia
Kapala Pitu, Toraja Lor Kapala Pitu iku kacamatan ing Kabupatèn Toraja Lor, Provinsi Sulawesi Kidul, Indonésia
Buntao, Toraja Lor Buntao iku kacamatan ing Kabupatèn Toraja Lor, Provinsi Sulawesi Kidul, Indonésia
Baruppu, Toraja Lor Baruppu iku kacamatan ing Kabupatèn Toraja Lor, Provinsi Sulawesi Kidul, Indonésia
Kul Kul uga diarani kubis, kobis, kobis bunder lan gobis
Kul duwé jeneng latin "Brassica oleracea L"
Tuwuhan iki kalebu kalompok Capitata
Kul dimanfaatké godhongé kanggo sayuran
Godhong kul kasusun urut mbentuk bunderan utawa bunderan kan trepes
Bunderan iki diarani krop, kop utawa kepala déné capitata tegesé "berkepala"
Kul asalé saka Éropa Selatan lan Éropa Barat
Kol dianggep asil saka pemuliaan kubis alasan "B
Jeneng kubis dijupuk saka basa Perancis, "chou cabus" kang tegesé "kubis kepala"
Kol dikenalké wong Éropa kang manggon ing Hindia-Walanda
Jeneng kul dijupuk saka basa Walanda "kool"
Sauerkraut ya iku kol asem
Panganan iki kalebu panganan khas Jerman kang bahan dhasaré digawé saka kul
"Sauerkaut" digawé saka kul kang diiris alus lan difermentasi karo baktéri asem laktat kang dumadi nalika gula ing sayuran diferméntasi
Kul duwé khasiat kanggo kaséhatan
Kul bisa kanggo tamba lelara kulit, tatu utawa nyeri ing kulit amarga dicokot gegremet utawa kebakar, kukul, pecah kulit, bisul, infeksi, lan aboh
Mangan kul mentah kang cacahé 25-30 gram kanggo lalapan utawa digodhog bisa kanggo njaga kaséhatan awak
Kul ngandhut zat aktif kaya ta sulforafan lan histidine
Zat iki bisa ngalang-alangi thukulé tumor, nyegah kanker lan rektun, detoksikasi senyawa kimia kang mbebayani, kaya ta kobalt, nikel, tembaga kang luwih ing awak, lan ngundhakaké daya tahan awak kanggo nglawan kanker
Kol uga ngandhut asem amino lan sulfur kang duwé khasiat kanggo ngurangi kolésterol, nenangaké saraf, lan ngundhakaké ènergi.
Bangkelekila, Toraja Lor Bangkelekila iku kacamatan ing Kabupatèn Toraja Lor, Provinsi Sulawesi Kidul, Indonésia
Kentaur Ana ing mitologi Yunani, kentaur (saka Grikenlan: Κένταυρος, "Kéntauros") utawa Sentaur utawa Hippokentaur yaiku makluk kang wujudé wujud setengah manungsa lan setengah jaran
Ing lukisan vas Attika lan Boiotia awal, kentaur digambarke awujud pérangan mburi jaran kang awake ngabung karo awak manungsa genep
Perkembangan sabanjuré penggambaran kenatur yaiku pérangan awak manungsa saka sirah nganti tekan boyok kang ngabung karo gumba jaran
Pawujudan separo manungsa lan separo jaran iki ndadèkaké para panulis kang nganggep kenatur iku kalebu ana ing kelompok makluk liminal, yaiku makluk kang ana ing rong sipat, dicaritakake ing mitos kang kewalikane, yaiku pawujudan ana ing alam alasan, kaya nalika para kenatur perang lawan suku Lapith, utawa sakwalike nalika dadi guru, thuladane yaiku Kheiron
Kentaur racaké karan lair saka hubungane Iksion lan Nefele (dewi awan kang digawé pada wujud Hera)
Versi liyané yaiku ras kentaur iku keturunan saka Kentauros, kang nglakoni senengé ngakokake gayutan sèksual karo jaran wédok ana ing Magnesia
Kentauros dhéwé dimungkinake putra Iksion lan Nefele utawa putra Apollo lan Stilbe, putri déwa kali Peneus
Ana ing versi kang kaping loro, Kentauros duwé sadulur jenenge Lapithos, leluhur suku Lapith
Kentaur manggon ana ing laladan Magnesia lan Gunung Pelion ing Thessalia, hutan ek Foloi ing Elis, lan ujung Maleia ing Lakonia kidul
Kentaur racaké metu ijèn utawa golongan ana ing carita-carita Yunani kuna, kaya ana ing kisah penculikan Deianeira déning Nessos lan kisah kawinane Pirithous
Kentaur individual kang misuwur yaiku Nessos, Kheiron, Folos, Eurition
Ana ing kisah Herakles akèh jinis-jinis kentaur sing liyané
Tembung "kentauros" ana ing basa Yunani ora duwé asal usul kang jelas.
John James Audubon John James Audubon ya iku tokoh pelopor pelestarian lingkungan
John James Audubon lair ing Haiti taun 1795
Dhèwèké dikenal minangka tokoh kang seneng karo kéwan
Dhèwèké uga dikenal minangka penjelajah alas
Nalika umur 18 taun, Audubon manggon ana ing Prancis
Banjur dhèwèké ngalih ana ing Amérika saperlu nglungani program wajib militèr kang diprintahake déning Napoleon Bonaparte
Bapake Audubon ya iku sawijining ndara perkebunan kang sugih lan kapten kapal armada
Nalika isih cilik, dhèwèké dikenalake babagan perkebunan déning bapake
Mula nalika manggon ana ing Amérika, dhèwèké tuku perkebunan ing Norriston, Pennsylvania
Nanging usahane mau gagal amarga dhèwèké kurang merhatekake ngrembakane perkebunane mau
Dhèwèké malah kerep njlajah alas ketimbang ngurus perkebunan
Aududon kawin karo anaké ndara perkebunan
Sawisé kawin, dhèwèké manggon ana ing Kentucky lan ngadegaké perusahaan
Nanging, perusahaane mau uga ngalami kegagalan kanthi alesan kang padha ya iku kurang ngurus perkebunan
Audubon pancen seneng banget njajahi alas lan kéwan
Dhèwèké ora mung njajah alas nanging uga ngemati, neliti, nyatet lan nglukis panguripane kéwan
Audubon tau njlajahi kali Ohio lan Missisipi nganti pirang-pirang sasi
Dhèwèké kasil anggoné ngrekam pirang-pirang kéwan lumantar lukisan
Lukisan mau dipamerake ing Liverpool lan Manchester.
Apollo (mitologi) Apollo (basa Yunani: Απόλλων, Apóllōn; utawa Απελλων, Apellōn) ya iku Déwa cahya, musik, pemanah, pangobatan, srengéngé, lan penyair ana ing mitologi Yunani lan mitologi Romawi
Apollo iku putra saka Zeus lan Leto lan sadulur kembar Artemis
Orakelé ing Delphi misuwur banget
Akèh wong saka saubengé Yunani nekani orakelé kanggo meruhi ramalan mangsa ngarepé
Sajeroning mitologi Etruska, Apollo dikenal minangka "Apullu"
Apollo disembah déning wong Yunani kuna lan déning wong Romawi kuna
Apollo duwé busur kang digawé saka emas
Wit salam, manuk gagak, lan kéwan lumba-lumba dikeramatke kanggo ngormati Apollo
Pengobatan lan penyembuhan dikaitkan marang Apollo utawaanake marang anak-anaké, Asklepios (déwa pangobatan), amarga Apollo dianggep dadi déwa kang nggawa kaséhatan, lan tamba lelara wabah
Minangka déwa musik, Apollo ya iku pandhega saka para Muse (dewi musik lan nyanyian)
Hermes nyipta lira kanggo Apollo lan piranti musik mau dadi atribut kang wigati tumrap Apollo
Himne kang dinyanyike kanggo Apollo karan paian
Nalika jaman Yunani kuna, mligi ana ing abad katelu Sadurungé Masehi, Apollo digandhèngaké karo Helios (déwa srengéngé) lan dulure wadon, Artemis, dikaitaké karo Selene (dèwi wulan).
Gambang Semarang Gambang Semarang ya iku salah sijiné kesenian kang ana ing Semarang, kesenian iki gabungan antarané jogèd lan diiringi musik Gamelan Jawa nanging nadhané nadha Diatonis utawa nadha musik "modern"
Gambang semarang wis ana wiwit taun 1930, paguyuban iki anggotané warga asli lan turunan Cina kang mapan ing gedung Bian Hian Tiong ing Gang Pinggir
Jinis piranti musik kang dienggo ya iku kendang, bonang, kempul, gong, suling, kècrèk, gambang lan uga nganggo cak lan cuk uga nganggo penyanyi
Ing taun 1950-an, kesenian khas Semarang iki sabeneré wis rada suda pamoré
Gambang Semarang tau katula-tula supaya bisa ajeg lan ora mati kagusur jogèd modern kontemporer kang dianggep wis makili jaman kang trus maju
Kesenian iki racaké dipentasaké ing acara-acara mirunggan, kaya ta: Dhugdhèran sadurunge pasa
Ing jaman biyèn, amarga populasi kutha Semarang iki campuran wong Jawa asli, Cina lan Arab, mula angèl banget anggoné nggawé kesenian sing khas Semarang
Amarga, saben ètnis nggawa peradaban dhéwé-dhéwé
Mula ing wiwitan taun 1930-an ana wong Tionghoa sing jenengé Lie Ho Sun berinisiatif mboyong Gambang Kromong (Jakarta) kanggo dikembangaké ing Semarang
Inisiatif kasebut banjur dadi kasunyatan kanthi persetujuan Walikota Semarang nalika semana
Bali saka Jakarta, Lie Ho Sun nggawa sèt gamelan Gambang Kromong uga rombongan seniman
Singkat cerita, komunitas kesenian Gambang Kromong dibentuk di Semarang
Masarakat Semarang nalika semana kandha antusias banget marang kesenian iki, amarga disengkuyung déning wong asli lan Tionghoa
Ing pungkasan taun 1930, wong Tionghoa jenenge Oe Yok Siang nyipta lagu Ampat Penari
Tembang kasebut kanthi filosofis nyritakake Gambang Semarang
Lair Gambang Semarang asalé saka wong Tionghoa sing dadi Volksraad utawa Majelis Rakyat Semarang mula dhèwèké ngusulaké marang H
Boissevain, walikota Semarang wektu iku
Usulané disetujoni lan langsung nggawa alat musik Gambang Kromong menyang Semarang
Gambang Semarang kawiwitan ing taun 1932
Pangrembakané kesenian ing Semarang kasebut ora uwal saka lakon maneka warna paraga
Ora jarang ana sing asale saka etnis Tionghoa
Contone Oei Yok Siang lan Sidik Pramono sing ngarang tembang Gambang Semarang
Kajaba kuwi uga ana penyanyi Gambang Semarang kang kondhang jenengé Bu Sam kang misuwur kanthi gerakan pinggul
Oei Tiong Ham, Raja Gula Semarang uga kerep nindakaké pagelaran Gambang Semarang ing saben acara
Ing taun 1945-an, kesenian iki naté jaya kang kaping sapisan, nganti bisa nglairaké ikon Gambang Semarang ing wektu iku ya iku Nenny lan Mpok Royom
Nanging, kajayan iku mau ora suwé
Nalika pentas ing Magelang lan dibombardir bala Jepang, anggota Gambang Semarang bubar Nenny lan Mpok Royom mèlu ilang.
Kesenian Gambang Semarang kang lair wiwit taun 1930 iki digagas Toako Lie Hoo Soen, wong kepercayan raja gula Asia Tenggara Oei Tiong Ham
wektu iku, Gambang Semarang pentas kang kaping pisanan ing gedung pakumpulan Bian Hian Tiong ing Gang Pinggir
Minangka kesenian kang minangka gabungan utawa karukunan warga pribumi lan warga turunan cina
Jaman biyèn lagu Gambang Semarang mirib kaya lagu Gambang Kromong saka Jakarta
Nanging manut rejaning jaman, lagu Gambang Semarang diganti lagu mirunggan Gambang Semarang
Laguné ya iku lagu mirunggan Jawa Tengah nganggo basa Jawa, dicampur karo melodi keroncong digabung karo lagu-lagu pop Jawa
Yèn ing jaman biyèn laguné nganggo rasa Betawi, Cina, Jawa-Mandarin, saiki Gambang Semarang luwih nggedhèaké rasa Jawané
Ana ing susunan tari wis digawé rong komposisi yaiku Tari Gambang Semarang lan Tari Goyang Semarang
Iringan musik tari kasebut diatur kanthi cara ngatur tembang Gambang Semarang lan Gadho-gadho Semarang lan nyipta tembang Tari Goyang Semarang kang bisa nyengkuyung perwujudan gerak tari
Penataan dhagelan kuwi ditindakaké kanthi ngrujuk marang wujud dhagelan Gambang Semarang yaiku: dhagelan verbal, nonverbal, saha lelucon musik
Lakon kasebut digawé kanthi ngarang carita Dhadhung Kepuntir ana ing tradhisi Gambang Semarang kanthi irah-irahan Dhadhung Ruwet
Media komunikasi kang dianggo ana ing tatanan lawakan kasebut yaiku basa masarakat Semarang kang manéka warna
Ing jaman saiki Gambang Semarang sangsaya surut, sanajan to ing semarang akèh kelompok utawa sanggar jogèd nanging luwih mentingaké ing gladhèn jogèd kang modern
Ora mung gambang semarang, jogèd-jogèd jawa klasik liyané uga wis akèh sing ditinggalaké
Ana pawiyatan luhur ing semarang kang isih gelem nguri-nguri Gambang Semarang ya iku Fakultas Sastra gabung karo UKM Jawa UNDIP lan uga ing UKM Jawa UNNES gabung karo para karyawan lan dhosèn
Tekan puncak ketenaran ing taun 1970-an, Gambang Semarang wiwit ilang minat masyarakat ing taun 1990-an
Mundhut pangembangan seni iki wiwit katon ing taun 1980 nalika pagelarané ora dianakaké kanthi gedhé kaya sadurungé
Ing jaman iki, Gambang Semarang mung ditindakaké kanthi prasaja
Pangrembakané Gambang Semarang ngalami kemunduran amarga kepincut karo kesenian modern utawa manca sing luwih diminati para generasi enom
Kajaba iku, ing taun 1990-an muncul pandangan negatif babagan budaya Tionghoa
Amarga Gambang Semarang mujudaké akulturasi budaya Tionghoa lan Indonesia, panemu iki uga njalari ilangé minat masyarakat marang kesenian “gado-gado” iki
Ing lakuné dadi seni khas Semarang, Gambang Semarang duwé dinamika dhéwé
Nalika teka, pagelaran Gambang Semarang ora naté sepi pengunjung
Nganti taun 1970-an, saben acara ing Semarang tansah mbutuhaké Gambang Semarang minangka salah sawijining péntas
Nanging, lumebu taun 1980-an, minat masyarakat marang kesenian tradhisional iki wiwit suda
Gambang Semarang diresmèkaké minangka Warisan Budaya Takbenda (WBTb) ing taun 2018 selaras karo SK Menteri Pendidikan dan Kebudayaan RI
Saiki, Gambang Semarang lumrahé dileksanakaké ing macem-macem acara kayata pahargyan Taun Anyar Cina ing pura, mantènan, khitanan, karnaval, dhugdhèran (pahargyan adat mapag Ramadhan), sambutan wisatawan mancanegara, lan liya-liyané.
Jambé Jambé uga diarani pinang, wohan, penang
Jeneng latiné "Areca catechu L."
Ing saben laladan, pinang duwé jeneng kang warna-warna
Ing Jawa Kulon diarani jambé, penang utawa wohan
Ing Sumatra diarani pinang, pineng, pineung, batang mayang, batang bongkah, batang pining, batang pinang, lan boni
Ing Bali diarani "banda", ing Makassar diarani "rapo", ing Ternate diarani "hena"
Jambé lumrahé thukul ing latar omah, ing pinggir dalan utawa kali
Jambé uga dimupangataké kanggo kaéndahan kutha lan kanggo "penghijauan"
Wit jambé dhuwuré 10-30 méter lan dhapuré kang éndah cocog kanggo rerenggan
Jambé bisa ditangkaraké kanthi nandur wijiné kang wis mateng utawa tuwa
Sadurungé wiji ditandur, wiji luwih dhisik ditandur ing plastik utawa kang biyasa diarani "polybag"
Nalika isih cendhèk, wit pinang kena kanggo rerenggan omah
Sawisé gedhé, wit jambé banjur ditandur ing njaba omah
Jambé wis dimupangataké masarakat Indonésia wiwit jaman biyèn
Jambé dienggo campuran mangan suruh utawa nginang
Wong kang mangan jambé bisa duwé untu kang kuwat sanajan wis tuwa
Jus woh jambé kang isih nom bisa ngundhakaké daya karosané wong lanang
Kanggo nétralisir rasa pait ing jus woh jambé bisa nganggo gula pasir
Carané woh jambé dipisah saka kulité banjur dicampur karo kuning endhog pitik kampung utawa endhog bèbèk
Sadurungé diblènder dicampur karo madu kang cacahé telung sendhok lan susu kenthel kang rasané legi
Jus woh jambé banjur disaring ampasé
Jus woh jambé iki uga cocog yèn diombé para sepuh
Wiji lan woh jambé uga kena dimupangataké kanggo pangobatan
Wiji jambé kena kanggo nambani lelara beri-beri, cacingen, weteng kembung, tatu, diare, watuk riak
Godhongé kena kanggo buntel panganan
Sepet jambé kena kanggo tamba beri-beri, sembelit, lan gangguan pancernan
Woh jambé kang isih enom kena kanggo tamba tatu kang disebabaké kacilakan.
William Roxburgh William Roxburgh (June 29, 1751 – April 10, 1815) iku ahli bedhah lan ahli botani saka Sekotlan
Panjenengané dianggep “Bapak Botani India”.
Friedrich Anton Wilhelm Miquel Friedrich Anton Wilhelm Miquel (24 October 1811, Neuenhaus – 23 January, 1871, Utrecht) iku ahli botani saka Walanda
Friedrich Anton Wilhelm Miquel minangka Kepala Kebun Botani ing Rotterdam (1835–1846), Amsterdam (1846–1859) lan Utrecht (1859–1871), lan ngepalani Rijksherbarium ing Leiden taun 1862
Ing taun 1866, kapilih minangka anggota manca saka Royal Swedish Academy of Sciences
Senadyan ora tau lelungan adoh, dhèwèké ngumpulaké akèh kolèksi flora Australia lan Hindhia wétan liwat jaringan lan korèspondhèn
Dhèwèké mratélakaké akèh kulawarga tuwuhan saka Australia lan Indonésia, kalebu Casuarinaceae, Myrtaceae, Piperaceae lan Polygonaceae
Ahli botani iki kacathet sajeroning dhaftar cekakan jeneng pengarang botani minangka Miq
sajeroning kutipan sawijining jeneng botani.
Ganja Ganja ("Cannabis sativa" syn
"Cannabis indica") iku tuwuhan budidaya pangasil serat, nanging luwih ditepungi amarga kandhutan dat narkotika ing wijiné, tetrahidrokanabinol ("THC", "tetra-hydro-cannabinol") sing bisa gawé panganggoné ngalami "euforia" (rasa seneng sing dawa tanpa sebab)
Tuwuhan ganja racaké digawé dadi rokok mariyuana
Ganja kalebu tuwuhan herba kang jejeg
Uripé setaun langsung panèn, dhuwuré lumrahé 1-1,5 m
Nalika enom rambuté akèh
Godhong ganja thukul ing pangkal gagang
Godhong ganja duwé gagang dawa, stipula bébas lan dhapuré kaya benang utawa kaya tombak
Ginje jawa (Jawa), ganja, bakong, on mangat, ata pulo, gelek (Acèh)
Ganja urip ing panggonan kang duwé iklim tropis kang lembab
Tujuwané kanggo mrodhuksi résin narkotik
Serat kang optimal bisa diasilaké nalika ganja urip ing tlatah kang suhuné 15-27 drajat celcius
Ganja thukul paling akèh ing Acèh
Ganja bisa ditangkaraké wijiné
Wiji nukulaké cambah ing temperatur asor nanging ora sangisoré 1 drajat celcius
Temperatur lemah 10-12 drajat celcius paling apik kanggo urip ganja
Yèn nganggo cara vegetatif bisa kanthi cara stèk
Nanging ana biokimia lan morfologi kang béda antarané ganja kang thukul saka wiji lan kang ditangkaraké kanthi cara vegetatif
Ganja duwé akèh mupangat
Nanging yèn nganggo ganja kanthi dosis kang luwih bisa mbebayani kanggo kaséhatan lan bisa njalari "ketagihan".
Harbi al-Himyari Harbi Al Himsyari, kimiawan saking Arab
Bapa tuwin ibunipun tiyang Yaman
Gesang nalika abad kaping 7 uga abad kaping 8
sarjana al kemis saking Yaman, nagara ingkang wonten ing Ujung Arab wonten ing bawana Asia sisih Barat Daya
Piyambakipun dipuntepang dados guru Islam wonten ing babagan al kemis, Uga dados guru saking panemu nuli kimiawan ageng saking Arab inggih punika Jabir (nalika taun 721-815) Al Kimia, dipunangsal saking abasa Arab al kimia
ngèlmu ingkang filosofinipun sarta nganggem praktek kuna kanggé upaya ngubah logam dhasar dados emas, utawi pangubahan unsur dados unsur ingkang sanès, boten kaya ta ngèlmu sikir kaliyan ngèlmu ghaib ingkang wonten ing jaman nalika semana
Dados guru saking Jabir ibn Hayyan, ahli al kemis Islam ingkang ageng, apotèker, filsuf utawi filosof, astronom uga dados fisikawan Arab
Jabir ibn Hayyan punika uga ingkang akiripun dados bapak kimia Arab, sebatan ingkang dipunangsal saking tiyang Éropah
Saderengipun Harbi Al Himsyari ngasuh Jabir ibn Hayyan dados anak ingkang dipunajar, Jabir ibn Hayyan mados kawruh uga dipunkulawentah Al Qur'an wiwit alit
Profesi Bapak saking Jabir ibn Hayyan ingkang dados kimiawan mau ingkang andadosaken "kontribusi" ageng kanggé piyambakipun dados ahli al kemis (kimiawan) uga kaya ta Bapanipun
Sanèsipun Harbi Al Himsyari guru saking Bapak Kimia (Jabir ibn Hayyan) inggih punika, para mahaguru uga inggih punika imam Sunni ingkang kaenem Imam Ja'far Al Sidiq.
Balusu, Toraja Lor Balusu iku kacamatan ing Kabupatèn Toraja Lor, Provinsi Sulawesi Kidul, Indonésia
Ibn Wahshiyya Ibnu Wahshiya, dipuntepang ugi Ibnu Wahshiyah panyerat ingkang remen kaliyan ngèlmu sikir kaliyan "esoterica" ingkang wonten nalika jaman Mesir kuna
Tiyang Asiria, ingkang dados panyerat, ahli al kemis, ahli ngèlmu tanah, Egyptologist sarta sajarawan ingkang miyos wonten ing tlatah Qusayn ingkang caket kaliyan kuffah ing Irak
Dipuntepang Abubekr Bin Ahmad Bin Wahishih wonten tlatah Éropah
nalika abad kaping 10, "'Abu Bakr Ibnu Wahshiyya (gesang nalika taun 318/930), panyerat utawi "transiator saking buku-buku, kaya ta "al-Filaha" ya iku buku bab pertanian
Ibn Wahshiyya punika salah satunggaling sajarawan ingkang kapisan saged, sabotenipun sampun "translater" punapa ingkang sampun dipunserat wonten ing buku kuna kasil peradaban Mesir Kuna, kaliyan ngartosaken punapa ingkang wonten ing témbok bersejarah Mesir kuna
kaya ta seratan hiroglif ingkang asring wonten ing papan-papan pamujaan uga tempatipun makam para raja
Abasa saking jaman Mesir kuna mau, dipunjlentrehaken kanthi dipunhubungaken kaliyan kontemporer abasa Koptik, "refrensi" ingkang dipundamel déning ibnu Wahshiyya
Seratan saking ibnu Wahshiyya punika wonten ing buku "misteri arkéologi Labirinth" ingkang dipunserat déning Kate Mosse
Ibn Wahshiyya punika nyambut damel dados panyerat buku, Buku ingkang sampun dipunserat déning Ibnu Wahshiyya punika kaya ta Ibn al Nadim (wonten ing seratan buku "al Fihrist") ingkang isinipun kathah mbahas bab sikir, patung, penawaran, tetuwuhan, bab kimia, masalah fisika sarta kadhokteran ingkang sampun dipunjlentrehaken saking buku-buku ingkang sampun kuna
Karya ingkang sampun piyambakipun serat, kaya ta seratan ingkang mbahas bab ngèlmu kimia
Dipunserat kaliyan Abu Thalib al-Zahriyat, karya ingkang sampun dipunserat sesarengan punika dipun-ginakaken déning pamarintah Al Damashqi
Wonten babagan tetuwuhan ibn Wahshiyya sampun nerjemahaken buku "Filahât al-Nabâtiyyah", buku ingkang paling gadhah prabawa ingkang ageng kaliyan tiyang-tiyang Islam
karya-karyanipun ibn Wahshiyya: karya-karya punika kasil saking pertalan buku-buku kuna saking jaman Mesir kuna ugi buku ingkang dipunripta piyambak.
Ja'far ash-Shadiq Ja'far al Shadiq (Ja'far al Shidiq), utawi Ja' jauh ibn Muhammad al Shadiq (702-765 AD) miyos tanggal 17 Rabi'al Awwal 83 AH
Miyos wonten wonten ing kuthaMadinah, Ninggal yuswa kaping 25 Syawal taun 148 AH, Amargi dipunracun déning al Mansur, kasarékaken wonten Jannatul Baqi
Asma saking bapanipun inggih punika Muhammad ibn Ali ibunipun Ummu Farwa binti Qasim
Ja'far al shidiq, punika tiyang ingkang misuwur ugi dipunkurmati déning tiyang muslim Sunni kaliyan tiyang muslim Singah dados tiyang ingkang angadhahi adab sopan santun (kapribadian) Islam ingkang ageng
uga dipuntepang dados ahli akademik muslim Singah
Ja'far al Shidiq punika priyantun ingkang gadhah kalimpatan ingkang radi sanès, kalimpadan punika kados ta ahli wonten wonten ing babagan Astronomi, ahli wonten ing babagan Al kemis
Sarjana Islam ingkang ngulawentah ngèlmu bab ngèlmu kalam (Islam téyologi)
Uga dados panyerat literatur Islam, dados filsuf, dhokter, ahli fisika, uga ilmuwan utawi panemu
Ja'bar al Shidiq punika guru saking ahli kimia kaya ta Jābir ibn Hayyān (uga dipuntepang Geber), Abu Hanifah (ingkang ngawontenaken Hanafi)
Ja'far al Shidiq, dipunpitados déning masarakat muslim Singah dados salah satunggaling enem imam maksum, utawi dados pamimpin kaagamaan kaliyan dados panerus Muhammad
Dipunakuni dados imam déning Ismailiyah sarta Singah
Al Shidiq punika jejuluk ingkang dipunangsal saking jasa-jasanipun, jasa ingkang andadosaken masarakat Islam Sunni (Jama'ah Islam ingkang ageng, ngantos 90% saking total populasi Islam ingkang wonten dunya, dipuntepang ugi Ahlus Sunat wa Al Jama'ah utawi Ahlus Sunat, agama "ortodoks" Islam)
Priyantun ingkang saleh punika dipunkurmati wonten tlatah timur tengah, dados ahli fiqh (hambok manawa piyambakipun dipuntepang minangka priyantun ingkang ngawontenaken Singah Fiqh) Ja'fari utawa Jaafari punika, guru saking ulama-ulama ageng ingkang ngawontenaken Hanafi, Maliki, uga ngawontenaken sekolah ingkang ageng bab pamanggihan
Uga dados Imam wonten ning rerangkèn rantai Singah, piyambakipun uga dipunkurmati déning Naqsybandi (dhawuh spiritual tawasuf utama Islam Sufi)